CELEX: 32013D0260
Language: bg
Date: 2013-05-31 00:00:00
Title: 2013/260/ЕС: Решение на Комисията от 31 май 2013 година относно приета от Германия мярка по член 11 от Директива 2006/42/ЕО на Европейския парламент и на Съвета (Директивата относно машините), с която се забранява пускането на пазара на верижни триони от типа HV 0003, производство на дружеството Regal Tools Co. Ltd (нотифицирано под номер C(2013) 3125)  текст от значение за ЕИП

4.6.2013   
            
            
               BG
            
            
               Официален вестник на Европейския съюз
            
            
               L 150/31
            
         РЕШЕНИЕ НА КОМИСИЯТА
   от 31 май 2013 година
   относно приета от Германия мярка по член 11 от Директива 2006/42/ЕО на Европейския парламент и на Съвета (Директивата относно машините), с която се забранява пускането на пазара на верижни триони от типа HV 0003, производство на дружеството Regal Tools Co. Ltd
   (нотифицирано под номер C(2013) 3125)
   (текст от значение за ЕИП)
   (2013/260/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета (1) относно машините, и по-специално член 11 от нея,
   като има предвид, че:
   
               (1)
            
            
               В съответствие с член 11, параграф 2 от Директива 2006/42/ЕО, германските власти нотифицираха до Комисията и до останалите държави членки мярка, с която се забранява пускането на пазара на верижни триони от типа HV 0003, производство на дружеството Regal Tools Co. Ltd., с адрес Technology Industrial Park, Chengxin Road 223, Yongkang, Китай, и внасяни в ЕС от дружеството Bergner Europe GmbH, с адрес Am Seestern 18, 40547 Düsseldorf, Германия.
            
         
               (2)
            
            
               Германските власти посочиха като основание за приемането на мярката несъответствието на този тип верижен трион със следните съществени изисквания за опазване на здравето и безопасност, формулирани в приложение I към Директива 2006/42/ЕО (във връзка със спецификациите на съответния хармонизиран европейски стандарт EN ISO 11681-1):
               
                           1.3.2
                        
                        
                           Опасност от счупване при използване:
                           и задната, и предната дръжка на верижния трион не са издържали изпитванията за якост, зададени в съответния хармонизиран европейски стандарт (EN ISO 11681-1:2008 – точка 5.2.1);
                        
                     
                           1.7.4
                        
                        
                           Инструкция за експлоатация:
                           в тази инструкция не са включени: търговското наименование и пълният адрес на производителя (1.7.4.2 a), ЕО декларация за съответствие (1.7.4.2 в), общо описание на машината (1.7.4.2 г), информация относно излъчвания във въздуха шум (1.7.4.2 ф) и информация относно предаваните от инструмента вибрации (2.2.1.1);
                        
                     
                           2.3 в)
                        
                        
                           Автоматичен спирателен механизъм:
                           верижният трион не е спрял достатъчно бързо нито при задействане на ръчната спирачка, нито при условията, при които трябва да се задейства автоматичният спирателен механизъм (EN ISO 11681-1:2008 – точки 5.5.1 и 5.5.2).
                        
                     
         
               (3)
            
            
               Германските власти са отбелязали, че макар и верижният трион да носи маркировката CE, той не е придружен от ЕО декларация за съответствие, съставена и подписана от производителя или от негов упълномощен представител, както се изисква съгласно член 5, параграф 1, буква д) от Директива 2006/42/ЕО. Също така, те са отбелязали, че макар и верижните триони да са включени в категориите машини, посочени в приложение IV към директивата, за които трябва да се прилага една от процедурите за оценяване на съответствието, предвидени в член 12, параграф 3 или параграф 4, за верижния трион тип HV 0003 не е представено доказателство, че е преминал през такава процедура.
            
         
               (4)
            
            
               Нотификацията бе придружена от инспекционен доклад, съставен от Deutsche Prüf- und Zertifizierungsstelle für Land- und Forsttechnik GbR.
            
         
               (5)
            
            
               В съответствие с процедурата, формулирана в член 11, параграф 3 от Директива 2006/42/ЕО, Комисията изпрати писма до производителя и вносителя и ги покани да коментират мярката, предприета от германските власти.
            
         
               (6)
            
            
               Отговор от производителя не бе получен. Вносителят информира Комисията, че продажбата на този тип верижен трион е прекратена и че той вече не го внася.
            
         
               (7)
            
            
               Проучването на предоставените от германските власти данни потвърждава, че верижният трион тип HV 0003, произвеждан от дружеството Regal Tools Co. Ltd., не съответства на съществените изисквания за опазване на здравето и за безопасност, формулирани в Директива 2006/42/ЕО, както и че това несъответствие поражда сериозни рискове за нараняване на ползвателите,
            
         ПРИЕ НАСТОЯЩОТО РЕШЕНИЕ:
   Член 1
   Предприетата от германските власти мярка за забрана на пускането на пазара на верижни триони от типа HV 0003, производство на дружеството Regal Tools Co. Ltd., е основателна.
   Член 2
   Адресати на настоящото решение са държавите членки.
   
      Съставено в Брюксел на 31 май 2013 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ L 157, 9.6.2006 г., стр. 24.